  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Глазкарын школакуспо выль стадион усьтӥськиз. Егитъёсты патриот мылкыд пыӵатонъя центрез «Демография» йӧсклалык ӵектос улсын лэсьтӥзы. Со сярысь элькун тӧролэн но кивалдтэтлэн пресс-службазы ивортӥз. Спорт площадкаын футболэн шудон бусы, бызьылыны резина сюресъёс, тренажёръёсын инты, баскетболэн но волейболэн шудон интыос, 100 интылы трибунаос вань. Озьы ик пиналъёс понна демилитаризировать карем техникаен адӟытон, могӝегъёсын сюрес, ыбылӥськонни усьтӥзы. « Озьы ик туэ В. Н. Рождественский нимо 15 номеро школалэсь стадионзэ вылдӥзы, отын Глазкарын улӥсьёс капчи атлетикаен вырыны, мини-футбол, баскетбол но волейбол шудыны быгато. Али ужъёс 10 номеро школалэн стадионаз азьланьтӥсько » Денис Парахин, Удмуртиысь физической культурая но спортъя министр Тодэ вайытом, таяз арын Ижкарысь «Локомотив» стадионын физкультурая но тазалыкез юнматонъя огъетэз но 16 номеро школаын стадионэз пуктонэз йылпумъялозы Тегъёс: Спорт лэсьтӥськон Глазкар Удмуртия  